**Előterjesztés**

**Hévíz Város Önkormányzat Képviselő-testületének**

**2021. augusztus 26-i rendes nyilvános ülésére**

**Tárgy:**  Hévízi Turisztikai Nonprofit Kft. 2021. I. félévi gazdálkodása könyvvizsgálói jelentéssel

**Az előterjesztő:** Papp Gábor polgármester

**Készítette:** Pálffy Tamás ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Hévízi Turisztikai Nonprofit Kft. 2021. évi üzleti tervét Hévíz Város Önkormányzat Képviselő-testületének a 52/2021.(III.29.) határozata fogadta el. Az eredeti üzleti tervben 175.051 ezer forintban határozza meg kiadási költségeit, melyből 75.200 ezer forint marketing tevékenységgel kapcsolatos kiadás. A társaság bevételként tervezett összege a legnagyobb összeget Hévíz Város Önkormányzat 128.851 ezer forintos támogatása képviseli. (Azóta ezt a júniusi költségvetési rendelt módosítása módosította, így a támogatás lecsökkent a 8/2021.(II.26) költségvetési rendelet alapján 80.000 ezer Ft-ra, mivel a fesztiválokra az önkormányzat, turisztikai kft és a művelődési intézmény is jelentős állam támogatásokat nyert el.)

Az ügyvezető igazgató megküldte a szakmai beszámolóját, mely továbbá tartalmazza a 2021. június 30-i fordulónapra készített mérleget és eredménykimutatást, könyvvizsgáló jelentését. Az üzleti tervben tervezett bevételből teljesült 54.295 ezer Ft, amely az üzleti tervhez és az előző évhez képest alul teljesítést mutat.

A társaság működéséhez és marketing tevékenységéhez 19.547 ezer Ft került felhasználásra, amely ugyancsak jelentősen alulmarad az előző évhez képest, illetve az üzleti tervben foglaltaktól is.

A társaság a félévet 7.312 ezer Ft pozitív eredménnyel zárta. A források és eszközök értéke 70.965 ezer Ft. A társaság a beszámoló készítésének időpontjában 44.964 ezer Ft eredménytartalékkal, ezen belül 43.615 ezer pénzeszközzel rendelkezett.

A társaság beszámolóját könyvvizsgáló is véleményezte, amely az előterjesztés része.

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete, mint az Hévízi Turisztikai Nonprofit Kft 43 %-os tulajdoni részaránnyal rendelkező tulajdonosa a társaság könyvvizsgálói jelentéssel ellátott 2021. első félévi gazdálkodásáról szóló beszámolóját elfogadja. A 2021. június 30-ai állapotnak megfelelően az eszközök és források értékét egyezően 70.965 ezer forint összegben, valamint a 2021. első félévi adózott pozitív eredményét 7.312 ezer forint összegben jóváhagyja.
2. A Képviselő-testület felkéri a polgármestert, hogy az Hévízi Turisztikai Nonprofit Kft ügyvezetőjét a beszámoló elfogadásáról értesítse.

Felelős: Papp Gábor polgármester

Határidő: 2021. szeptember 10.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | Ügyvezető igazgató |  |  |
|  |  |  |  |