Iktatószám: HIV/1551-3/2021.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2021. augusztus 26-ai nyilvános ülésére**

**Tárgy:** A Képviselő-testület és Szervei Szervezeti és Működési Szabályzatáról szóló 33/2019 (X.24.) rendelet módosítása

**Az előterjesztő:** Papp Gábor polgármester

**Készítette:** dr. Tüske Róbert jegyző

**Megtárgyalta:** Pénzügyi, Turisztikai és Városfejlesztési Bizottság,

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendelet (továbbiakban: SZMSZ) módosítására került a javaslat megfogalmazásra.

A településkép védelméről szóló 2016. évi LXXIV. törvény (a továbbiakban: Tvtv) 2021. július 1-én hatályba lépett módosítása alapján a településképi véleményezési eljárás a településképi bejelentési eljárás és a településképi kötelezés (településkép-érvényesítő eszközök) tekintetében az önkormányzati hatósági hatásköröket a törvény az eddig azokat gyakorló polgármestertől az önkormányzathoz telepítette. Így ezen kérdésekben a képviselő-testület hozhatja meg a szükséges döntéseket.

A Tvtv. 8. §-ában foglalt önkormányzati hatósági hatásköröket a településképi rendeletben ruházhatja át. A Tvtv. alapján a fenti hatáskör módosításról a képviselő-testületnek 2021. október 31-ig kell gondoskodnia. A településkép védelméről szóló 38/2017. (XII. 18.) önkormányzati rendelet a településképi bejelentési eljárás és a településképi kötelezés hatáskör gyakorlójaként már a polgármestert nevesíti.

A településképi eljárások igen magas száma és azok 15 napos ügyintézési határideje alapján javasoljuk, hogy ezen hatáskört a képviselő-testület ruházza át a polgármesterre.

Mivel a 38/2017. (XII. 18.) önkormányzati rendelet hatáskör gyakorlóként a polgármestert jelöli ki, így ezen rendelet módosítása már nem szükséges, viszont szabályozandó a hatáskör átruházás átvezetése a Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendelet 4. mellékletének módosításával.

Magyarország helyi önkormányzatairól szóló 2011. évi CLXXXIX. törvény 41. § (4) bekezdése alapján a képviselő-testület hatásköreit a polgármesterre, a bizottságára, a részönkormányzat testületére, a jegyzőre, a társulására ruházhatja át. E hatáskör gyakorlásához utasítást adhat, e hatáskört visszavonhatja.

**Általános indokolás**

A településkép védelméről szóló 2016. évi LXXIV. törvény (a továbbiakban: Tvtv) 2021. július 17-én hatályba lépett módosítása alapján a településképi véleményezési eljárás a településképi bejelentési eljárás és a településképi kötelezés (településkép-érvényesítő eszközök) tekintetében az önkormányzati hatáskör gyakorlásának meghatározása.

.

**Részletes indokolás**

**1. §**

A rendelet 4. mellékletének módosítása a településképi bejelentési eljárás és a településképi kötelezés (településkép-érvényesítő eszközök) tekintetében az önkormányzati hatósági hatáskörök polgármesterre átruházására.

**2. §**

Hatályba léptető rendelkezések.

Tisztelt Képviselő-testület!

Kérem, az előterjesztést megvitatni és elfogadni. A rendelet módosítás minősített szótöbbséget igényel.

**2.**

**Hévíz Város Önkormányzat Képviselő-testületének**

**../…. (.. . .. .) önkormányzati rendelete**

**A Képviselő-testület és Szervei Szervezeti és Működési Szabályzatáról**

**33/2019. (X. 24.) önkormányzati rendelet módosításáról**

Hévíz Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 16/A. § *c)* pontjában kapott felhatalmazás alapján, az Alaptörvény 32. cikk (1) bekezdés *a)* pontjában, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

1. **§** Hévíz Város Önkormányzat Képviselő-testületének a Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendelet 4. melléklete az 1. melléklet szerint módosul.
2. **§** Ez a rendelet 2021. augusztus 27-én lép hatályba.

dr. Tüske Róbert Papp Gábor

jegyző polgármester

*1. melléklet a Hévíz Város Önkormányzat Képviselő-testülete …………/2021. (VII…...) önkormányzati rendelethez*

1.1. A Képviselő-testülettől a polgármesterre átruházott feladat- és hatáskörök

|  |  |  |
| --- | --- | --- |
|  | A | B |

|  |  |  |
| --- | --- | --- |
| 34. | Gyakorolja a hatáskört és dönt a településkép védelméről szóló 2016. évi LXXIV. törvény (a továbbiakban: Tvtv) és a településkép védelméről szóló 38/2017. (XII. 18.) önkormányzati rendelet alapján a településképi véleményezési eljárás a településképi bejelentési eljárás és a településképi kötelezés (településkép-érvényesítő eszközök) hatáskörben és ügyekben. | Hévíz Város Önkormányzat Képviselő-testületének a településkép védelméről szóló 38/2017. (XII. 18.) önkormányzati rendelet,  a településkép védelméről szóló 2016. évi LXXIV. törvény 8. §. |

**3.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** a Képviselő-testület és Szervei Szervezeti és Működési Szabályzatáról 33/2019. (X. 24.) önkormányzati rendelet módosításáról

**Társadalmi-gazdasági hatása:** a hatáskör gyakorlás átruházása.

**Költségvetési hatása és a rendelet megalkotásának szükségessége:** nincs kötlező jellege lehetpőség a képviselő-testület számára.

**Adminisztratív terheket befolyásoló hatása**: gyorsabb és kisebb adminsztsráció ha a hatáskör gyakorlás átruházásra kerül

**A jogszabály alkalmazásához szükséges személyi, szervezeti, tárgyi és pénzügyi feltételek** rendelkezésre állnak.

Az SZMSZ módosításának **környezeti és egészségi hatása** nincs.

**A rendelet megalkotása elmaradása esetén várható következmények:** Növekszik a megtartandó képviselő-testületi ülések száma és azok előkészítésének adminisztrációja.

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |